इमरान खान पाकिस्तान की आज़ादी के दिन यानी 14 अगस्त को प्रधानमंत्री पद की शपथ ले सकते हैं. पहले ऐसी चर्चा थी कि इमरान खान 11 अगस्त को पीएम पद की शपथ लेंगे. लेकिन, पाकिस्तान के अखबार के मुताबिक, इमरान अब 14 अगस्त को पीएम पद की शपथ लेंगे. पाकिस्तान में 25 जुलाई को संसद और प्रांतों के चुनाव हुए थे. खान की पाकिस्तान तहरीक-ए-इंसाफ (पीटीआई) आम चुनाव में सबसे बड़ी पार्टी बनकर उभरी है. पीटीआई ने 270 संसदीय सीटों पर हुए चुनाव में 116 सीटों पर जीत दर्ज की थी.